PACE ออกหุ้นกู้ 1.1 พันลบ.อายุ 1 ปี 7 เดือน ดบ.5.5% ขาย 23-25 ก.พ.59
PACE ออกหุ้นกู้ 1.1 พันลบ.อายุ 1 ปี 7 เดือน ดบ.5.5% ขาย 23-25 ก.พ.59
14 ม.ค. 2559

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE เปิดเผยว่า บริษัทเสนอขายหุ้นกู้บริษัท มูลค่าไม่เกิน 1,100 ล้านบาท อายุ 1 ปี 7 เดือน ครบกำหนดไถ่ถอนในปีพ.ศ.2560 กำหนดอัตราดอกเบี้ยคงที่ร้อยละ 5.50 ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้ เสนอขายให้ผู้ลงทุนสถาบันและ/หรือผู้ลงทุนรายใหญ่ ระหว่างวันที่ 23-25 ก.พ.59 ผ่าน บล.เอเชีย พลัส ซึ่งเป็นผู้จัดการการจัดจำหน่ายหุ้นกู้ โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อใช้ในการดำเนินธุรกิจ และลงทุนในโครงการต่างๆของบริษัท